b'\n_START_ARTICLE_\nTyhj\xc3\xa4n tuolin tekniikka\n_START_PARAGRAPH_\nTyhj\xc3\xa4n tuolin tekniikka (engl. empty chair technique) on kognitiivisessa psykoterapiassa ja gestalt- eli hahmoterapiassa k\xc3\xa4ytett\xc3\xa4v\xc3\xa4 menetelm\xc3\xa4, jossa asiakas juttelee tyhj\xc3\xa4lle tuolille, ik\xc3\xa4\xc3\xa4n kuin h\xc3\xa4nen sanojensa kohde istuisi siin\xc3\xa4._NEWLINE_Kohde voi olla jonkun muun ihmisen sijasta my\xc3\xb6s puhuja itse tai jopa silkka abstraktio, kuten jokin ihmissuhde tai kipu. Asiakas vaihtelee roolia itsens\xc3\xa4 ja kohteensa v\xc3\xa4lill\xc3\xa4, eli h\xc3\xa4n esitt\xc3\xa4\xc3\xa4 ik\xc3\xa4\xc3\xa4n kuin keskustelunsa molempia osapuolia. Tekniikan kehitti hahmoterapian pioneeri Fritz Perls.'